cyanic-selkie/wikianc huggingface dataset:
लॉर्ड हार्डिंग
करियर
हार्डिंग के ये प्रयास रंग लाये, तथा प्रथम विश्व युद्ध के दौरान १९१४ में भारतीयों से बेहतर औपनिवेशिक संबंधों के कारण ही ब्रिटेन कई ब्रिटिश सैनिकों को भारत में लाने के साथ-साथ कई भारतीय सैनिकों को भी भारत के बाहर के क्षेत्रों में तैनात करने में सक्षम हो पाया था। विशेष रूप से ब्रिटिश भारतीय सेना ने मेसोपोटामियन अभियान में महत्वपूर्ण भूमिका निभाई थी। १९१६ में हार्डिंग इंग्लैंड लौट गए, जहाँ वह इंग्लैंड के विदेश कार्यालय में स्थायी अंडर-सेक्रेटरी के रूप में अपने पूर्व पद पर लौट आए, और आर्थर बाल्फोर के साथ सेवाें दी। १९२२ में सेवानिवृत्ति लेने से पहले वह १९२० में फ्रांस में भी इंग्लैंड के राजदूत बने।
व्यक्तिगत जीवन
१७ अप्रैल १८९० को हार्डिंग ने अपनी चचेरी बहन विनीफ्रेड सेलिना स्टर्ट से विवाह कर लिया। स्टर्ट परिवार के सदस्यों को उन दोनों के रक्तसंबन्धों, और हार्डिंग की तात्कालिक वित्तीय स्थिति के कारण इस विवाह से आपत्ति थी। विनीफ्रेड अलिंगटन के बैरन हेनरी जेरार्ड स्टर्ट की पहली पत्नी, लेडी ऑगस्टा बिंगहम (ल्यूकन के तीसरे अर्ल जॉर्ज चार्ल्स बिंगहम की पहली पुत्री) से दूसरी सन्तान थी। इस युगल की एक बेटी, डायमंड हार्डिंग और दो बेटे एडवर्ड और अलेक्जेंडर (१८९४-१९६०) हुए। एलेग्जेंडर उनके बाद पेन्सहर्स्ट के अगले बैरन हार्डिंग रहे।
हार्डिंग को सेंट जॉन द बैपटिस्ट, पेन्सहर्स्ट में दफनाया गया है। उनका सबसे बड़ा बेटा, माननीय एडवर्ड हार्डिंग, फ्रांस में १५ वें (किंग्स) हुसर्स के लेफ्टिनेंट के रूप में सेवा करते हुए १८ दिसंबर १९१४ को घायलावस्था में शहीद हो गया था। वह डेनमार्क की अलेक्जेंड्रा के गॉडसन भी थे। डायमंड हार्डिंग ३ मई १९२३ को यॉर्क के ड्यूक, प्रिंस अल्बर्ट और लेडी एलिजाबेथ बोवेस-लियोन की शादी में एक ब्राइड्समेड थी।
क्वालकॉम
क्वालकॉम इनकॉरपोरेट (Qualcomm Incorporated) एक अमेरिकी बहुराष्ट्रीय अर्धचालक और दूरसंचार उपकरण कंपनी है जो वायरलेस दूरसंचार उत्पादों और सेवाओं को डिजाइन और उनका बाजारीकरण करती है। यह अपने अधिकांश राजस्व को चिप-निर्माण (chipmaking) से प्राप्त करता है और अपने लाभ का बड़ा हिस्सा पेटेंट लाइसेंसिंग व्यवसायों से प्राप्त करता है। कंपनी का मुख्यालय सैन डिएगो, कैलिफोर्निया, संयुक्त राज्य अमेरिका में है और दुनिया भर में इसके 224 स्थान हैं। क्वालकॉम इनकॉरपोरेट (क्वालकॉम) मूल (parent) कंपनी है, जिसमें पूर्ण स्वामित्व वाली कई सहायक कंपनियां हैं: क्वालकॉम सीडीएमए टेक्नोलॉजीज (क्यूसीटी) क्वालकॉम के सभी उत्पादों और सेवाओं (चिपसेट सहित) को बेचती है; क्वालकॉम टेक्नोलॉजी लाइसेंसिंग (क्यूटीएल) पेटेंट लाइसेंसिंग व्यवसाय के लिए जिम्मेदार है; और क्वालकॉम टेक्नोलॉजीज, इंक. (क्यूटीआई) क्वालकॉम के अनुसंधान एवं विकास (आरएंडडी (R&D)) गतिविधियों के लगभग सभी कार्य करता है।
दालाँवेयर का सिद्धान्त
दालाँबेयर का सिद्धान्त (D'Alembert's principle) गति के मूलभूत नियमों से सम्बन्धित एक कथन है। इस सिद्धान्त का नाम इसके आविष्कर्ता फ्रांसीसी गणितज्ञ एवं भौतिकशास्त्री दालाँवेयर के नाम पर पड़ा है। इसे 'दालाँवेयर-लाग्रेंज सिद्धान्त' के नाम से भी जाना जाता है।
इस सिद्धान्त को निम्नलिखित रूप में व्यक्त किया जा सकता है-
where
दूसरे शब्दों में, आभासी विस्थापन की किसी भी दिशा में, द्रव्यमानधारी कणों के किसी समुदाय पर लगने वाले बलों तथा उनके संवेगों का समय के सापेक्ष अवकलजों के अन्तर का योग शून्य होता है। स्थैतिक तन्त्र में आभासी कार्य (virtual work) के सिद्धान्त की जो स्थिति है, वही स्थिति वास्तव में गतिक तन्त्रों के लिए दालाँवेयर के सिद्धान्त की है। यह सिद्धान्त हैमिल्टन के सिद्धान्त (Hamilton's principle) से अधिक व्यापक सिद्धान्त है।
उपरोक्त समीकरण को प्रायः 'दालाँवेयर का सिद्धान्त' कहा जाता है यद्यपि इस रूप में यह सबसे पहले जोसेफ लुई लागरेंज (Joseph Louis Lagrange) द्वारा लिखा गया था।
रमेश ठाकुर
रमेश ठाकुर या रमेश ठाकुर पत्रकार (जन्म नाम रमेश सिंह) एक भारतीय वरिष्ठ पत्रकार, लेखक और ब्लॉगर है। जिनका जन्म १० अगस्त १९८३ को पीलीभीत, उत्तर प्रदेश, भारत में हुआ था। इन्होंने अपने पत्रकारिता कैरियर भारत के कई जाने माने समाचार पत्रों के लिए कार्य किया।
पत्रकारिता कैरियर
पत्रकार रमेश ठाकुर ने वर्ष २००५ से दिल्ली में दूरदर्शन के रिसर्च विभाग से शुरूआत थी इसके बाद इन्होंने २००९ में ए टू जेड न्यूज चैनल में बतौर रिसर्च हेड के रूप में कार्य किया। तत्पश्चात पत्रकार ठाकुर ने कुछ समय ईटीवी में भी कार्य किया था। इसके लावा प्रिंट मीडिया का रूख किया। इन्होंने भारत में प्रकाशित होने वाला राष्ट्रीय समाचार पत्र अमर उजाला नामक समाचार पत्र दिल्ली से भी पत्रकारिता की। बाद में वर्ष २०११ इन्होंने राष्ट्रीय समाचार पत्रदैनिक जागरण में डिप्टी ब्यूरो चीफ के रूप में किया और वर्ष २०१३ में फरीदाबाद स्थानांतरण हो जाने के बाद इन्होंने दैनिक जागरण समाचार पत्र को छोड़ दिया था। ठाकुर ने बाद में हाई अलर्ट व्यूज नामक साप्ताहिक अखाबर का संचालन भी शुरू किया है। ये राष्ट्रीय समाचार पत्र जनसत्ता के लिए भी लिखते हैं।
वर्तमान में कार्य
पत्रकार रमेश ठाकुर पिछले १२ वर्षों से लगातार राजनैतिक, स्वास्थ्य, संचार, अपराध, पर्यटन, पर्यावरण आदि देश की मार्मिक ज्वलंत मुद्दों पर तकरीबन सभी लीडिंग अखबारों व प्रतिष्ठित पत्रिकाओं में नियमित रूप से लेख एवं आलेख लिखते आ रहे हैं। इन्होंने विशेष रूप से नवभारत टाइम्स, मुंबई सामना, दैनिक जागरण, राज एक्सप्रेस व डेली न्यूज़ के लिए नियमित नामचीन हस्तियों के साक्षात्कार किया करते हैं। इसके अलावा पत्रकार रमेश ठाकुर देश का जाना माना समाचार चैनल आज तक न्यूज चैनल व आईबीएन7 चैनल की डिजिटल विंग के लिए आमंत्रित विशेष रपट लिखते आ रहे है। इन्होंने आकाशवाणी के कई स्टेशनों पर केजुअल के तौर पर भी काम बहुत कार्य किया है। शिवसेना के मुखपत्र 'सामना ' में इनका वीकली कॉलम 'राजधानी लाइव' इस समय काफी चर्चित है, जो प्रत्येक सोमवार को प्रकाशित होता है। इसमें राजधानी दिल्ली में हफ्ते में घटित सियासी घटनाओं को रेखांकित किया जाता है।  साल 2019 को साउथ अफ्रीका स्थित जांबिया विश्वविधायल ने रमेश ठाकुर को डाॅक्टरेट उपाधी से नवाजा है।
सम्मान
रमेश ठाकुर को दैनिक जागरण में रहते समय अपनी अच्छी पत्रकारिता के लिए इंडिया बुक आफॅ रिकार्ड से सम्मानित किया गया था। इसके अलावा वर्ष २०१४ में कलमकार अवार्ड मिला। वर्ष २०१६ में दा हीरो पुरस्कार से नवाजा गया और साल जनवरी २०१७ में सोसायटी डेवलेपमेंट पुरस्कार-२०१७ से भी नवाजे गए थे।
मारियो
मारियो "निन्टेन्डो सॉफ्ट्वेयर कम्पनी" का शुभंकर है।
सारांश
यह पहली बार आर्केड गेम " डोंकी कोंग " में दिखाई दिया था जिसका पहला वर्जन 1981 में आया था। इसके बाद यह अक्सर गेम सॉफ़्टवेयर में देखा जाने लगा। इसके अलावा, निन्टेंडो के एक शुभंकर के रूप में और डिज़ाइन में अपनाया गया है जैसे कि निनटेंडो आधिकारिक मुखपृष्ठ का आइकन।
ग़ाज़ियाबाद
ग़ाज़ियाबाद भारत के उत्तर प्रदेश राज्य के ग़ाज़ियाबाद ज़िले में स्थित एक नगर है।
ग़ाज़ियाबाद उत्तर प्रदेश और उत्तर भारत का एक प्रमुख औद्योगिक केन्द्र है और दिल्ली के पूर्व और मेरठ के दक्षिणपश्चिम में स्थित है। ग़ाज़ियाबाद में ग़ाज़ियाबाद जिले का मुख्यालय स्थित है। स्वतंत्रता से पहले ग़ाज़ियाबाद जिला, मेरठ जिले का भाग था पर स्वतंत्रता प्राप्ति के पश्चात् राजनैतिक कारणों से इसे एक पृथक जिला बनाया गया। ग़ाज़ियाबाद का नाम इसके संस्थापक ग़ाज़ीउद्दीन के नाम पर पड़ा है, जिसने इसका नाम अपने नाम पर ग़ाज़ीउद्दीननगर रखा था, लेकिन बाद में, इसका नाम छोटा करके ग़ाज़ियाबाद कर दिया गया। २०२० के ईज़ ऑफ लिविंग इंडेक्स के अनुसार गाजियाबाद भारत में रहने योग्य सर्वोत्तम नगरों में ३०वें स्थान पर है।
इतिहास
गाजियाबाद नगर की स्थापना १७४० में मुगल सम्राट मुहम्मद शाह के वजीर गाजी-उद-दीन ने कोलकाता से पेशावर तक जाने वाली ग्रैंड ट्रंक रोड पर की थी, और उनके नाम पर इसे तब गाजी-उद-दीन नगर कहा जाता था। मुगल काल में गाजियाबाद और इसके आसपास के क्षेत्र (विशेषकर हिंडन के तट) मुगल शाही परिवार के लिए पिकनिक स्थल थे। १७६३ में भरतपुर के राजा सूरज मल की मृत्यु रुहेलों के हाथों इसी स्थान के पास हुई थी। गाजियाबाद की १८५७ के भारतीय स्वतंत्रता संग्राम में भी भूमिका रही थी। मई १८५७ में यहाँ दिल्ली तक जाने वाले हिंडन मार्ग की रखवाली कर रहे सेनानियों का सामना ब्रिटिश सेना की एक छोटी सी टुकड़ी से हुआ था, जिसमें उन सेनानियों की हार हुई थी।
भूगोल तथा जलवायु
गाजियाबाद भारत के उत्तर प्रदेश राज्य के पश्चिमी हिस्से में २८° ३९' उत्तर के अक्षांशों और ७७° २६' पूर्व के देशांतर पर स्थित है। यह गाजियाबाद जिले का मुख्यालय है। समुद्र तल से नगर की ऊंचाई २५२ मीटर (८३० फीट) है। गाजियाबाद राष्ट्रीय राजधानी नई दिल्ली से ४० किमी (२५ मील) और राज्य की राजधानी लखनऊ से ५३० किमी (३३० मील) की दूरी पर स्थित है। दिल्ली को उत्तर प्रदेश से जोड़ने वाले मुख्य मार्ग पर दिल्ली के निकट ही स्थित होने के कारण इसे कभी-कभी "उत्तर प्रदेश का साया" भी कहा जाता है।
गाजियाबाद हिण्डन नदी के तट पर बसा हुआ है, जो नगर के मध्य से होकर बहती है, और इसे दो हिस्सों में विभाजित करती है; नदी के पश्चिम की ओर बसे हिस्से को ट्रान्स-हिण्डन जबकि पूर्वी ओर के हिस्से को सिस-हिण्डन कहा जाता है। १९८५ में राष्ट्रीय राजधानी क्षेत्र (एनसीआर) के गठन के समय से ही गाजियाबाद एनसीआर का हिस्सा रहा है, और उससे पहले यह दिल्ली के १९६२ के मास्टर प्लान में उल्लेखित दिल्ली मेट्रोपोलिटन एरिया (डीएमए) का भी हिस्सा था; १९५१ की जनगणना के अनुसार जिसकी जनसंख्या २१ करोड़ थी।
राष्ट्रीय राजधानी नई दिल्ली से सटे होने के कारण गाजियाबाद में तापमान और वर्षापात सामान्यतः दिल्ली के समान ही रहती है। उत्तर भारत के अन्य नगरों की तरह ही गाजियाबाद में भी मुख्य रूप से तीन ऋतुऐं – ग्रीष्म, शिशिर एवं वर्षा – होती हैं, हालाँकि कभी-कभी राजस्थान में धूल भरी आंधियों या कुमाऊँनी पहाड़ियों में हिमपात के कारण प्रतिकूल मौसम भी देखा जा सकता है। नगर में मानसून सामान्यतः जून के अंत या जुलाई के पहले सप्ताह में आ जाता है, और फिर यहाँ अक्टूबर तक वर्षा होती है।
गाजियाबाद में अनेक पेड़ पौधे से सुसज्जित पार्क है । जिनमें प्रमुख है। सीटी फॉरेस्ट राज पार्क आदि । सीटी फॉरेस्टकरेहड़ा, राज नगर के निकट व राज पार्क जो कि नन्दग्राम स्थित मेरठ रोड़ पर हैं।
जनसांख्यिकी
२०११ की भारत की जनगणना के अनुसार, गाजियाबाद महानगरीय क्षेत्र की जनसंख्या २३,५८,५२५ है, जिसमें से १६,४८,६४३ लोग गाजियाबाद नगर में निवास करते हैं। नगर का जनसंख्या घनत्व ७,४९४ लोग प्रति वर्ग मीटर है, और २००१ में नगर की जनसंख्या ९,६८,२५६ थी। २०११ की सिटी मेयर्स फाउंडेशन की एक रिपोर्ट के अनुसार गाजियाबाद विश्व में दूसरा सबसे तेजी से बढ़ता नगर है।
नगर की कुल जनसंख्या में से ८,७४,६०७ पुरुष हैं जबकि ७,७४,०३६ महिलाएं हैं, और इस प्रकार नगर का लिंगानुपात ८८५ महिलाएं प्रति १,००० पुरुष है। ०-६ वर्ष की आयु के बच्चों की संख्या २,०८,८५३ है। नगर में औसत साक्षरता दर ८४.७८% है; पुरुषों में साक्षरता दर ८९.५४% जबकि महिलाओं में साक्षरता दर ७९.४५% है।
२०११ की जनगणना के अनुसार नगर की कुल जनसंख्या में से २,२५,४९८ लोग अनुसूचित जातियों से सम्बन्ध रखते हैं। इनमें १,२०,२२५ पुरुष हैं, और १,०५,२७३ महिलाएं हैं। इसके अतिरिक्त अनुसूचित जनजातियों से सम्बन्ध रखने वाले लोगों की संख्या २,९९५ है; पुरुषों की संख्या १,५५४ है, जबकि महिलाओं की संख्या १,४०१ है।
गाजियाबाद में ८२.५०% हिन्दू धर्म का अनुसरण करते हैं। इसके अतिरिक्त नगर में १४.१८% लोग इस्लाम का, ०.९६% लोग सिख धर्म का, ०.७८% लोग ईसाई धर्म का, ०.७१% लोग जैन धर्म का और ०.१५% लोग बौद्ध धर्म का अनुसरण करते हैं। लगभग ०.०१% लोग इनसे अलग किसी 'अन्य धर्म' का अनुसरण करते हैं, जबकि ०.७१% लोगों का 'कोई विशेष धर्म नहीं' है।
नगर में कई धार्मिक स्थल हैं, जिनमें हिन्दुओं का इस्कॉन मंदिर, मुसलमानों का जामा मस्जिद, ईसाइयों का होली ट्रिनिटी चर्च और सिखों का श्री गुरु सिंह सभा गुरुद्वारा इत्यादि प्रमुख हैं।
नगर में बोली जाने वाली प्रमुख भाषाएँ हिन्दी तथा उर्दू हैं, जो कि उत्तर प्रदेश राज्य की आधिकारिक भाषाएँ भी हैं। शेष भारत की ही तरह यहाँ भी अंग्रेजी भाषा अच्छी तरह बोली-समझी जाती है। नगर क्षेत्र में मुख्यतः मानक हिन्दी का चलन है, हालाँकि आस-पास के ग्रामीण क्षेत्रों में खड़ीबोली बोलचाल की मुख्य बोली है।
सरकार तथा प्रशासन
गाजियाबाद उत्तर प्रदेश नगर निगम अधिनियम, १९५९ के तहत गाजियाबाद नगर निगम द्वारा शासित है, जिसकी स्थापना ३१ अगस्त १९९४ को ७४वें संविधान संशोधन अधिनियम के अंतर्गत गाजियाबाद नगरपालिका के उन्नयन द्वारा हुई थी। नगर २२० वर्ग किमी के क्षेत्रफल में फैला हुआ है। गाजियाबाद नगर निगम को 5 जोन में बांटा गया है- सिटी जोन, कवि नगर जोन, विजय नगर जोन, मोहन नगर जोन और वसुंधरा जोन। नगर निगम में १०० वार्ड होते हैं, जिनमें से हर पांच वर्षों में पार्षद चुने जाते हैं। नगर निगम के कार्यकारी प्रमुख नगर आयुक्त होते हैं, जबकि महापौर इसके निर्वाचित प्रमुख होते हैं।
नागरिक सुविधाएँ
गाजियाबाद की नागरिक गतिविधियों की देखरेख का दायित्व नगर निगम गाजियाबाद का है। नगर की अन्य विकास एजेंसियों में गाजियाबाद विकास प्राधिकरण और यूपी जल निगम शामिल हैं। नगर के मास्टर प्लान को टाउन एंड कंट्री प्लानिंग विभाग द्वारा तैयार किया गया है, जो उत्तर प्रदेश सरकार के आवास और शहरी नियोजन विभाग के तहत आता है।
जल निगम गाजियाबाद में पानी की आपूर्ति करता है और उसके पास लगभग २.३५ लाख पानी के कनेक्शन हैं, जिन्हें प्रतिदिन लगभग ३८८ एमएलडी पानी की आपूर्ति की जाती है। नगर को गंगा से ५० क्यूसेक और १०० क्यूसेक संयंत्रों के माध्यम से भी पानी प्राप्त होता है, लेकिन बहुमंजिला अपार्टमेंट वाले शहर के बहुत से क्षेत्रों में गंगाजल नहीं मिलता है, और वे पानी के लिए भूजल पर निर्भर हैं। केवल ३६.२% घरों में ही निगम द्वारा जल की आपूर्ति की जाती है।
नगर निगम, और साथ ही यूपी जल निगम नगर के सीवेज शोधन संयंत्रों और जल शोधन संयंत्रों की स्थापना करते हैं, जबकि गाजियाबाद विकास प्राधिकरण द्वारा नगर में सीवर लाइनों और पेयजल आपूर्ति लाइनों का नेटवर्क बिछाया जाता है। नगर में पेयजल आपूर्ति की स्थिति चिंतनीय है, और ५५.६% घरों में नलकूपों, बोरवेलों और हैंडपंपों से पीने का पानी लिया जाता है। इसके अतिरिक्त केवल ३०.५% घर ही सीवर लाइनों से जुड़े हैं।
गाजियाबाद में प्रतिदिन १,००० मीट्रिक टन कचरा उत्पन्न होता है, जिसमें से कुछ मेरठ भेजा जाता है, जबकि लगभग ३०० मीट्रिक टन पिलखुवा भेजा जाता है, और लगभग २०० मीट्रिक टन का उपयोग जीएमसी के विभिन्न पार्कों में खाद बनाने के लिए किया जाता है। निगम इंदिरापुरम की लैंडफिल साइट में भी कचरा डंप करता है, और इससे पहले प्रताप विहार लैंडफिल में डंप करता था, जब तक कि राष्ट्रीय हरित प्राधिकरण ने इस पर रोक नहीं लगा दी। निगम ने सितंबर २०२० में यह भी घोषणा की कि वह नगर की कचरे की समस्या के स्थायी समाधान के रूप में १० 'कचरा कारखाने' बना रहा है।
अर्थव्यवस्था
गाजियाबाद उत्तर प्रदेश के प्रमुख औद्योगिक केंद्रों में एक है। यह कानपुर के बाद उत्तर प्रदेश का दूसरा सबसे बड़ा औद्योगिक नगर है।
यद्यपि गाजियाबाद १८६५ में ही रेल सेवाओं से जुड़ गया था, फिर भी नगर में पहला आधुनिक उद्योग वर्ष १९४० में स्थापित हुआ। इसके पश्चात १९४७ में भारत की स्वतंत्रता के बाद के चार वर्षों में नगर में २२ अन्य कारखाने खुले। इस विकास का मुख्य कारण नवगठित पाकिस्तान से लोगों का आगमन और वहां के पंजाब प्रान्त से व्यवसायों का स्थानांतरण माना जाता है। जॉन ओक एंड मोहन लिमिटेड, जो अपघर्षकों का निर्माण करने वाली भारत की सबसे बड़ी कंपनियों में से एक है, मूल रूप से रावलपिंडी में 'नेशनल एब्रेसिव्स' के नाम से स्थापित थी, और १९४७ में 'डायर मीकिन्स' के स्वामित्व के तहत यहां स्थानांतरित की गई थी। इसके बाद १९४९ में नगर में मोहन मीकिन ब्रेवरीज की भी स्थापना हुई। इन्हीं वर्षों में गाजियाबाद भारत में तेल इंजन उद्योग के सबसे प्रमुख केंद्रों में से एक भी बन गया।
१९७० के दशक की शुरुआत में शहर में कई स्टील-विनिर्माण इकाइयाँ भी आईं, जिससे यह शहर के प्राथमिक उद्योगों में से एक बन गया। इसी अवधि में भारत इलेक्ट्रॉनिक्स लिमिटेड और सेंट्रल इलेक्ट्रॉनिक्स लिमिटेड की स्थापना के साथ इलेक्ट्रॉनिक्स उद्योग का उदय भी देखा गया। अगले कुछ वर्षों में नगर के नियोजित औद्योगिक विकास में कई प्रख्यात औद्योगिक घरानों ने सहयोग दिया, जिनमें मोहन (मोहन नगर औद्योगिक एस्टेट, १९४९), टाटा (टाटा ऑयल मिल्स), मोदी (मोदीनगर, १९३३; इंटरनेशनल टोबैको कंपनी, १९६७), श्रीराम्स (श्री राम पिस्टन, १९६४), जयपुरिया आदि और डैनफॉस इंडिया लिमिटेड (स्था. १९६८); इंडो-बुल्गार फूड लिमिटेड और इंटरनेशनल टोबैको कंपनी (स्था. १९६७) जैसी विदेशी संस्थाओं ने भी महत्वपूर्ण भागीदारी निभाई।
कनखल
कनखल का पौराणिक महत्त्व
महाराजा दक्ष की राजधानी कनखल (हरिद्वार) में थी। एक बार दक्ष ने यज्ञ किया था जिसमें शिव को छोड़कर सभी राजाओं को बुलाया था। दक्ष की पुत्री और शिव की पत्नी सती बिना बुलाये ही वहां यज्ञ में पहुंची। वहां पर शिव का अपमान किया गया। यह अपमान सती सहन नहीं हुआ और वह हवनकुंड में कूद कर सती हो गई। शिव को जब पता लगा तो बहुत क्रोधित हुए। शिव ने वीरभद्र को बुलाया और कहा कि मेरी गण सेना का नेतृत्व करो और दक्ष का यज्ञ नष्ट कर दो. वीरभद्र शिव के गणों के साथ गए और यज्ञ को नष्ट कर दक्ष का सर काट डाला।
स्वस्तिवाचन
भारत की यह प्राचीन परम्परा रही है कि जब कभी भी हम कोई कार्य प्रारम्भ करते है, तो उस समय मंगल की कामना करते हैं।
अर्थ - हमारे पास चारों ओर से ऐंसे कल्याणकारी विचार आते रहें जो किसी से न दबें, उन्हें कहीं से बाधित न किया जा सके एवं अज्ञात विषयों को प्रकट करने वाले हों। प्रगति को न रोकने वाले और सदैव रक्षा में तत्पर देवता प्रतिदिन हमारी वृद्धि के लिए तत्पर रहें।
धर्मजत्व
पारंपरिक पश्चिमी आम कानून में, कानूनी रूप से विवाहित स्त्री-पुरुष (माता-पिता) से पैदा हुए बच्चे को  धर्मज सन्तान  कहते हैं और इस वैधानिक स्थिति को धर्मजत्व । इसके विपरीत, विवाह से बाहर पैदा हुए बच्चे अधर्मज (नाजायज ) (या दोगले / कमीने ) कहलाते हैं।
स्वस्तिवाचन
अर्थ - यजमान की इच्छा रखनेवाले देवताओं की कल्याणकारिणी श्रेष्ठ बुद्धि सदा हमारे सम्मुख रहे, देवताओं का दान हमें प्राप्त हो, हम देवताओं की मित्रता प्राप्त करें, देवता हमारी आयु को जीने के निमित्त बढ़ायें।
अर्थ - हम वेदरुप सनातन वाणी के द्वारा अच्युतरुप भग, मित्र, अदिति, प्रजापति, अर्यमण, वरुण, चन्द्रमा और अश्विनीकुमारों का आवाहन करते हैं। ऐश्वर्यमयी सरस्वती महावाणी हमें सब प्रकार का सुख प्रदान करें।
अर्थ - वायुदेवता हमें सुखकारी औषधियाँ प्राप्त करायें। माता पृथ्वी और पिता स्वर्ग भी हमें सुखकारी औषधियाँ प्रदान करें। सोम का अभिषव करने वाले सुखदाता ग्रावा उस औषधरुप अदृष्ट को प्रकट करें। हे अश्विनी-कुमारो! आप दोनों सबके आधार हैं, हमारी प्रार्थना सुनिये।
अर्थ - हम स्थावर-जंगम के स्वामी, बुद्धि को सन्तोष देनेवाले रुद्रदेवता का रक्षा के निमित्त आवाहन करते हैं। वैदिक ज्ञान एवं धन की रक्षा करने वाले, पुत्र आदि के पालक, अविनाशी पुष्टि-कर्ता देवता हमारी वृद्धि और कल्याण के निमित्त हों।
अर्थ - महती कीर्ति वाले ऐश्वर्यशाली इन्द्र हमारा कल्याण करें, जिसको संसार का विज्ञान और जिसका सब पदार्थों में स्मरण है, सबके पोषणकर्ता वे पूषा (सूर्य) हमारा कल्याण करें। जिनकी चक्रधारा के समान गति को कोई रोक नहीं सकता, वे गरुड़देव हमारा कल्याण करें। वेदवाणी के स्वामी बृहस्पति हमारा कल्याण करें।
अर्थ - हे यजमान के रक्षक देवताओं! हम दृढ अंगों वाले शरीर से पुत्र आदि के साथ मिलकर आपकी स्तुति करते हुए कानों से कल्याण की बातें सुनें, नेत्रों से कल्याणमयी वस्तुओं को देखें, देवताओं की उपासना-योग्य आयु को प्राप्त करें।
अर्थ - हे देवताओं! आप सौ वर्ष की आयु-पर्यन्त हमारे समीप रहें, जिस आयु में हमारे शरीर को जरावस्था प्राप्त हो, जिस आयु में हमारे पुत्र पिता अर्थात् पुत्रवान् बन जाएँ, हमारी उस गमनशील आयु को आपलोग बीच में खण्डित न होने दें।
अर्थ - अखण्डित पराशक्ति स्वर्ग है, वही अन्तरिक्ष-रुप है, वही पराशक्ति माता-पिता और पुत्र भी है। समस्त देवता पराशक्ति के ही स्वरुप हैं, अन्त्यज सहित चारों वर्णों के सभी मनुष्य पराशक्तिमय हैं, जो उत्पन्न हो चुका है और जो उत्पन्न होगा, सब पराशक्ति के ही स्वरुप हैं।
अर्थ - द्युलोक शान्तिदायक हों, अन्तरिक्ष लोक शान्तिदायक हों, पृथ्वीलोक शान्तिदायक हों। जल, औषधियाँ और वनस्पतियाँ शान्तिदायक हों। सभी देवता, सृष्टि की सभी शक्तियाँ शान्तिदायक हों। ब्रह्म अर्थात महान परमेश्वर हमें शान्ति प्रदान करने वाले हों। उनका दिया हुआ ज्ञान, वेद शान्ति देने वाले हों। सम्पूर्ण चराचर जगत शान्ति पूर्ण हों अर्थात सब जगह शान्ति ही शान्ति हो। ऐसी शान्ति मुझे प्राप्त हो और वह सदा बढ़ती ही रहे। अभिप्राय यह है कि सृष्टि का कण-कण हमें शान्ति प्रदान करने वाला हो। समस्त पर्यावरण ही सुखद व शान्तिप्रद हो।
पाकिस्तान स्मारक
पाकिस्तान स्मारक या पाकिस्तान माॅन्युमेन्ट (अर्थात पाकिस्तान स्मारक) पाकिस्तान की राजधानी इस्लामाबाद में स्थित, पाकिस्तान का राष्ट्रीय स्मारक एवं पाकिस्तानी क़ौम का स्मारकीय प्रतीक है। इसे मई २००४ से मार्च २००७ के बीच इस्लामाबाद के शकरपारियां पहाड़ी के पश्चिमी सिरे पर बनाया गया था। पुष्पाकार बनावट वाले इस स्मारक की बनावट को आरिफ़ मसूद नामक एक पाकिस्तानी विस्तुकार ने तईयार किया था। इसकी बनावट को पाकिस्तान की सभ्यत, संस्कृती, वैचारिक नीव एवं पाकिस्तान आन्दोलन की कहानी को बयां करती है। इसकी चार बडी पंखुड़ियां, पाकिस्तान के प्रांतों का, व छोटी पंखुड़ियां प्रदेशों का प्रतिनिधित्व करती हैं। यह मूलतः पाकिस्तान आनंदोलन के शहीदों को समर्पित है।
संकल्पना
प्राथमिक तौर पर ईस स्मारक की संकल्पना व इस दशा में शुरुआती कार्य उक़्सी मुफ़ती के बेटे मुम्ताज़ मुफ़ती ने किया था, २००४ में। इस्के बाद पाकिस्तान की राजधानी में एक राष्ट्रीय स्मारक बनाने की परियोजना को पाकिस्तान की संस्कृती मंत्रालय ने अपने अंतर्गत ले लिया, जिसके ततकालीन अध्यक्ष हमाद काशिफ़ थे। इस संबंध में पाकिस्तान वास्तुकार एवं नगर योजनाकार परिशद(पाकिस्तान काउन्सिल ऑफ़ आर्किटेक्ट्स ऐन्ड टाउन प्लैनर्स) ने एक राष्ट्रीय स्तर के वस्तुप्रतियोगिता का आयोजन किया, जिसक मूल प्रसंग पाकिस्तान के लोगों की स्हस एकता व समर्पण को एक ऐसी संरचना के रूप में दर्षाना जोकी एक मुक्त व स्वतंत्र राष्ट्र का प्रतिनिधित्व करता हो। कुल बीस प्रस्तुतियों से तीन को छांटा गया, जिसमें से आरिफ़ मसूद के परिकल्पना को वास्तवीकरण के लिये चुना गया, जो पाकिस्तान की निर्माण और विकास से संबंधित था।
निर्माण
इस स्मारक की आधारशिला को २५ मई २००४ को रखा गया था। तीन साल तक चले निर्माणकार्य के पश्चात इस संरचना के निर्माण को २३ मार्च २००७ को पूर्ण किया गया। इस कार्र को पा०₹ ५८ करोड़ से ज़यादा की लागत से पूरा किया गया था जो पाकिस्तान की संस्कृती मंत्रालय के मद्देनज़र हुआ था। इस निर्माण के मुख्य ठेकेदार यूनिवर्सल काॅर्पोरेशन प्रा० लि० थे, एवं पाकिस्तान के कई प्रमुख कलाकार व डिज़ाइनर भी इसमें शामिल थे।
संरचनात्मक विवरण
यह स्मारक, इस्लामाबाद के शकरपारियां पहाड़ी के पश्चिमी ढलानों की ऊंचाई पर स्थित है। इस विषेष निर्दिस्थिती के कारण ईसे इस्लामाबाद व रावलपिंडी के किसी भी कोने से देखा जा सकता है। इसका परिसर कुल २.८ हेक्टेयर केक्षेत्रफल के विस्तार में फ़ैला हुआ है। मुख्य संरचना की बनावट किसी खिलती हुई कली के आकार की है, वास्तुकार, आरिफ़ मसूद के संकल्पानुसार इसका "खिलना" पाकिस्तान की गतीशील रूपसे उबरते हुए राष्ट्र की चरित्र को दर्षाता है। इस "फूल" में, कुल सात "पंखुड़ियाँ" देखी जा सकती हैं, जिनमें चार बड़ी हैं और बाकी तीन छोटी हैं: बड़ी पंखुडियाँ पाकिस्तान के चार प्रांतों(पंजाब, ख़ैबर-पख़्तूनख़्वा, बलोचिस्तान व सिन्ध) का प्रतिनिधित्व करती हैं और छोटी पंखुड़ियाँ पाकिस्तान के तीन संघीय प्रदेशों(गिल्गित-बल्तिस्तान, आज़ाद कश्मीर एवं फ़ाटा) का प्रतिनिधित्व करते हैं। यह सारी पंखुड़ियाँ वर्ग-खंड(आर्क) रूपी अभिन्यास में खड़ी की गई हैं, इस वर्ग-खंड के केन्द्र में एक ध्वजाधार(फ़लैग-बेस) है जिसपर से एक ऊंचे ध्वजडंड पर पाकिस्तान के ध्वज को फहराया जाता है। इन पंखुड़ी रूपी संरचनाओं को ग्रेनाईट-पत्तथरों से बनाया गया है, इनके आकार को इस तरह से बनाया गया है कि देखने पर ऐसा प्रतीत होता है कि सातों पंखुड़ियाँ ध्वज को घेर कर उसे सुरक्षित कर रही हैं(जिस प्रकार किसी दीप को हाथों से सुरक्षित किया जाता है)। इस तरह की रचना "पाकिस्तानी लोगों की एकता" को दर्शाता है। पंखुड़ियों के भीतरी दीवारों को पाकिस्तान आंदोलन-संमबंधित भित्तचित्रों(म्यूरल) से सजाया गया है। केन्द्रीय पटल, पंचकोणीय-तारे का आकार का है, जो एक कृत्रिम झील से घिरा है, साथ ही पंखुड़ियों को घेरता हुआ एक धातू-निर्मित वर्धमान है, जिसपर पाकिस्तान के क़ायद-ए-आज़म, मुहम्मद अली जिन्नाह के वाख्यात कथन एवं पाकिस्तान के राष्ट्रकवि अल्लमा इक़बाल की कविताएँ अंकित की गई हैं। परिसर में कई उद्यान हैं एवं एक मेहरबदार दीवार भी है। यहाँ पर कई राष्ट्रीय-महत्व के समारोहों का आयोजन भी किया जाता है।
चित्रपट्टिका
पाकिस्तान स्मारक परिसर की मुख्य संरचना एवं परिसर में स्थित आन्य वस्तुओं के चित्र:
2021 सोफिया ट्वेंटी-20
2021 सोफिया ट्वेंटी-20 अंतर्राष्ट्रीय टूर्नामेंट जून 2021 में बुल्गारिया में आयोजित एक ट्वेंटी 20 अंतर्राष्ट्रीय (टी20आई) क्रिकेट टूर्नामेंट था। टूर्नामेंट सोफिया में राष्ट्रीय खेल अकादमी में खेला गया था और बल्गेरियाई क्रिकेट महासंघ की स्थापना के 20 साल बाद इसे चिह्नित करने की व्यवस्था की गई थी। मेज़बान बुल्गारिया के अलावा, प्रतिस्पर्धी राष्ट्र ग्रीस, रोमानिया और सर्बिया थे। टूर्नामेंट में राउंड-रॉबिन चरण शामिल था, उसके बाद सेमीफाइनल और फाइनल हुआ।
रोमानिया सर्बिया के खिलाफ सेमीफाइनल मैच स्थापित करने के लिए राउंड-रॉबिन चरण में शीर्ष पर रहा, जिसमें बुल्गारिया और ग्रीस दूसरे सेमीफाइनल में खेल रहे थे। सर्बिया के खिलाफ अपना सेमीफाइनल जीतने के बाद, रोमानिया ने फाइनल में बुल्गारिया को 7 विकेट से हराया।
टाउप
यह रंग गहरा सलेटी से भूरे की ओर होता है।
रोज़ टाउप
<br style="clear: both;" />
टाउप रंग की छायाओं की तुलना
<ul> <li style = "background-color: #8b8589;"> टाउप स्लेटी (Hex: #8B8589) (RGB: 139, 133, 137)</li> <li style = "background-color: #bc987e;"> फीका टाउप (Mouse) (Hex: #BC987E) (RGB: 188, 152, 126)</li> <li style = "background-color: #967117;"> रेतीला टाउप (Hex: #967117) (RGB: 150, 113, 23)</li> <li style = "background-color: #905d5d;"> रोज़ टाउप (Hex: #905D5D) (RGB: 144, 93, 93)</li> <li style = "background-color: #915f6d;"> मॉव टाउप (Hex: #915F6D) (RGB: 145, 95, 109)</li> <li style = "background-color: #674c47; color:#ffffff"> मध्यम टाउप (Hex: #674C47) (RGB: 103, 76, 71)</li> <li style = "background-color: #504040; color:#ffffff"> पर्पलटाउप (Hex: #504040) (RGB: 80, 64, 77)</li> <li style = "background-color: #483c32; color:#ffffff"> गहरा टाउप (Hex: #483C32) (RGB: 72, 60, 50)</li> </ul>
ऊष्मा विनिमायक
ऊष्मा विनिमायक (हीट इक्सचेंजर) एक माध्यम से दूसरे माध्यम में प्रभावी ऊष्मा अंतरण के लिए बनाया गया एक उपकरण है। माध्यम एक ठोस दीवार से अलग हो सकता है, ताकि वे कभी आपस में ना मिलें, या वे सीधे संपर्क में हो सकें. इनका उपयोग स्थान तापन, प्रशीतन, एयर कंडीशनिंग, बिजली संयंत्र, रसायन संयंत्र, पेट्रो रसायन संयंत्र, पेट्रोलियम रिफ़ाइनरी और प्राकृतिक गैस संसाधन में व्यापक रूप से होता है। ताप विनिमायक का एक सामान्य उदाहरण कार का रेडिएटर है, जिसमें ताप स्रोत, एक गर्म इंजन-शीतलन तरल पदार्थ, जल होने की वजह से रेडिएटर (अर्थात् ताप अंतरण माध्यम) के ज़रिए बह रही हवा में ताप अंतरित करता है।
प्रवाह व्यवस्था
ताप विनिमायकों को उनकी प्रवाह व्यवस्था के अनुसार वर्गीकृत किया जा सकता है। समानांतर-प्रवाह वाले ताप विनिमायकों में, दो तरल पदार्थ एक ही छोर से विनियामक में प्रवेश करते हैं और दूसरे छोर पर एक दूसरे से समानांतर यात्रा करते हैं। प्रतिकूल-प्रवाह ताप विनिमायकों में तरल पदार्थ विपरीत छोर से विनिमायक में प्रवेश करते हैं। प्रतिकूल प्रवाह डिज़ाइन अत्यधिक कार्यक्षम हैं, जोकि ताप (अंतरण) माध्यम से अधिक ताप अंतरित कर सकते हैं। प्रतिकूल प्रवाह विनिमय देखें. तिरछे-प्रवाह ताप विनिमायक में, तरल पदार्थ विनिमय के ज़रिए मोटे तौर पर एक दूसरे से लंबतः यात्रा करते हैं।
दक्षता के लिए, ताप विनिमायकों की डिज़ाइन, विनिमायक के माध्यम से तरल पदार्थ के प्रवाह के विरुद्ध प्रतिरोध शक्ति को कम करते हुए, दो तरल पदार्थ के बीच दीवार के क्षेत्रफल को बढ़ाने के लिए तैयार की गई है। विनिमायक का कार्य-निष्पादन एक या दोनों दिशाओं में पंखों या नालियों को जोड़ने से भी प्रभावित हो सकता है, जो क्षेत्रफल को बढ़ाते हैं और तरल प्रवाह की नाली बना सकते हैं या खलबली पैदा कर सकते हैं।
ताप अंतरण सतह के आर-पार तापमान, स्थिति के साथ बदलता रहता है, लेकिन एक उपयुक्त औसत तापमान निरूपित किया जा सकता है। अधिक सरल प्रणालियों में यह लॉग औसत तापमान अंतर (LMTD) है। कभी-कभी LMTD की प्रत्यक्ष जानकारी उपलब्ध नहीं होती और NTU विधि का प्रयोग किया जाता है।
शेल और ट्यूब ताप विनिमायक
शेल और ट्यूब ताप विनिमायक, नलियों की एक श्रृंखला से मिलकर बनता है। इन नलियों के समूह में तरल पदार्थ होता है, जिसे गर्म या ठंडा करना पड़ता है। दूसरा तरल पदार्थ, गर्म या ठंडा की जा रही नलियों पर से गुज़रता है, ताकि वह ताप प्रदान करे या आवश्यक ताप अवशोषित कर सके। नलियों के सेट को ट्यूब बंडल कहा जाता है और यह कई प्रकार की नलियों से मिल कर बनाया जा सकता है: सादे, अनुलंबीय पंखों वाले आदि। शेल और ट्यूब ताप विनिमायक आम तौर पर उच्च दबाव वाले अनुप्रयोगों के साथ (जहां दबाव 30 बार से अधिक और तापमान 260 °C से अधिक हो) इस्तेमाल किए जाते हैं। इसका कारण है कि शेल और ट्यूब ताप विनिमायक अपने आकार के कारण मज़बूत हैं। शेल और ट्यूब विनिमायकों में ट्यूबों को डिज़ाइन करते समय ऐसे कई ऊष्मीय डिज़ाइन विशेषताएं हैं, जिनको हिसाब में लेना होगा। इनमें शामिल हैं:
प्लेट ताप विनिमायक
ताप विनिमायक का एक अन्य प्रकार प्लेट ताप विनिमायक है। यह बना है कई, पतली, थोड़े-वियोजित प्लेटों से जिनका क्षेत्रफल बहुत अधिक हो और जिनमें ताप अंतरण के लिए तरल पदार्थ के प्रवाह मार्ग मौजूद हैं। शेल और ट्यूब ताप विनिमायक की तुलना में, किसी सीमित जगह पर, खड़ी प्लेटों की यह व्यवस्था और अधिक प्रभावी हो सकती है। गैस्केट और टांका लगाने की प्रौद्योगिकी में प्रगति ने प्लेट-टाइप ताप विनिमायकों को अधिक व्यावहारिक बना दिया है। HVAC अनुप्रयोगों में, इस प्रकार के बड़े ताप विनिमायकों को प्लेट-एंड-फ़्रेम कहते हैं; जब खुले लूपों में इस्तेमाल किए जाएं तो ये ताप विनिमायक, सामान्य रूप से गैस्केट टाइप के होते हैं, ताकि आवधिक तौर पर पुरजों को खोलना, सफाई और निरीक्षण संभव हो सके। कई प्रकार के स्थाई तौर पर जुडे प्लेट ताप विनिमायक मौजूद हैं, जैसे कि डिप-ब्रेज़ तथा वैक्यूम-ब्रेज़ किए हुए प्लेट प्रकार और अक्सर उन्हें बंद लूप अनुप्रयोगों के लिए निर्दिष्ट किया जाता है, जैसे कि प्रशीतन. प्लेट ताप विनिमायक, प्रयुक्त प्लेटों के प्रकार और उन प्लेटों के विन्यास के आधार पर भी अलग हो सकते हैं। कुछ प्लेटों को "फ़ीता" या अन्य पैटर्न में मुद्रांकित किया जा सकता है, जहां दूसरों में मशीनी पंख और/या खांचे हो सकते हैं।
पुनर्योजक ताप विनिमायक
तीसरे प्रकार के ताप विनिमायक हैं पुनर्योजक ताप विनिमायक. इसमें, एक प्रक्रिया से ताप (ताप माध्यम) को तरल पदार्थ गर्म करने के लिए इस्तेमाल किया जाता है और उसी प्रकार का तरल पदार्थ ताप विनिमायक के दोनों ओर प्रयुक्त होता है (ये ताप विनिमायक या तो प्लेट-एंड-फ़्रेम निर्माण हो सकते हैं या शेल-एंड-ट्यूब)। इन विनिमायकों का उपयोग केवल गैसों के लिए किया जाता है और तरल पदार्थ के लिए नहीं। इसका प्रमुख कारक ताप अंतरण मैट्रिक्स की ताप क्षमता है। यह भी देखें: प्रतिधारा-विनिमय, पुनर्योजित्र, मितउपयोजित्र
रुद्धोष्म चक्र ताप विनिमायक
एक चौथे प्रकार का ताप विनिमायक, ताप को रोक रखने के लिए एक मध्यवर्ती द्रव या ठोस भंडार का उपयोग करता है, जिसे बाद में निर्मोचन के लिए ताप विनिमायक के दूसरे छोर पर खिसकाया जाता है। इसके दो उदाहरण हैं रुद्धोष्म चक्र, जिसमें पतले धागों सहित एक बड़ा पहिया गर्म और ठंडे तरल पदार्थ और तरल ताप विनिमायकों के माध्यम से घूमता रहता है।
प्लेट फ़िन ताप विनिमायक
प्लेट और फ़िन ताप विनिमायक आम तौर पर एल्यूमीनियम मिश्र धातु के बने होते है, जो उच्च ताप अंतरण दक्षता उपलब्ध कराते हैं। सामग्री, प्रणाली को कम तापमान पर काम करने में सक्षम बनाती है और उपकरण का भार कम करती है। प्लेट और फ़िन ताप विनिमायकों का ज्यादातर उपयोग, प्राकृतिक गैस, हीलियम और ऑक्सीजन द्रवीकरण संयत्र, वायु अलगाव संयंत्र और मोटर और विमान इंजन जैसे परिवहन उद्योगों के समान कम तापमान वाली सेवाओं के लिए किया जाता है।
प्लेट और फ़िन ताप विनिमायकों के लाभ:
प्लेट और फ़िन ताप विनिमायकों के नुकसान:
द्रव ताप विनिमायक
यह एक ऐसा ताप विनिमायक है जिसमें तरल पदार्थ (अक्सर पानी) की बौछार के माध्यम से ऊपर की तरफ गैस बहता है और फिर तरल पदार्थ को ठंडा करने से पहले कहीं और ले जाया जाता है। आम तौर पर इसका इस्तेमाल गैसों को ठंडा करने के लिए और साथ ही कुछ अशुद्धियों को दूर करने के लिए किया जाता है, ताकि एक साथ दो समस्याएं सुलझ सकें. इसका व्यापक रूप से उपयोग एस्प्रेसो मशीन में एस्प्रेसो के निष्कर्षण के लिए प्रयुक्त बहुत अधिक गर्म पानी को ठंडा करने में ऊर्जा बचाने की पद्धति के रूप में किया जाता है।
अपशिष्ट ताप पुनःप्राप्ति एकक
वेस्ट हीट रिकवरी यूनिट (WHRU) एक ताप विनिमायक है जो गर्म गैस धारा से ताप को कार्यकारी माध्यम में अंतरित करते समय, आम तौर पर पानी या तेल से, उसे पुनःप्राप्त करता है। गर्म गैस धारा, गैस टरबाइन या डीजल इंजन या उद्योग या रिफाइनरी से अपशिष्ट गैस से निकसित गैस हो सकती है।
गतिशील अपघर्षित सतह वाला ताप विनिमायक
एक अन्य प्रकार के ताप विनिमायक को "(डायनमिक) स्क्रेप्ड सर्फ़ेस हीट एक्सचेंजर" कहा जाता है। इसका उपयोग मुख्यतः उच्च-श्यानता वाले उत्पादों के तापन या शीतलन, क्रिस्टलीकरण प्रक्रिया, वाष्पीकरण तथा अधिक अवरुद्ध होने वाले अनुप्रयोगों के लिए किया जाता है। सतह के अपघर्षण के कारण दीर्घ परिचालन समय हासिल किया जाता है, जिससे प्रक्रिया के दौरान अवरोध का परिहार और धारणीय ताप अंतरण दर प्राप्त किया जा सकता है।
इसके लिए प्रयुक्त सूत्र होगा Q=A*U*LMTD, जिससे Q=ताप अंतरण दर.
प्रावस्था-परिवर्तन ताप विनिमायक
केवल एकल प्रावस्था में तरल पदार्थों के तापन या शीतलन के अलावा, ताप विनिमायकों का उपयोग द्रव को गरम करते हुए उसके वाष्पीकरण (या उबालने) के लिए या वाष्प को ठंडा करने या द्रवित करने के लिए संघनित्र के रूप में किया जा सकता है। रासायनिक संयंत्रों और परिष्करण शालाओं में, आसवन टावरों के लिए आवक पोषकों को गर्म करने के लिए प्रयुक्त पुनर्वाष्पित्र अक्सर ताप विनिमायक होते हैं।
आसवन ढांचे आम तौर पर आसुत वाष्प को पुनः द्रव में संघनित करने के लिए संघनित्रों का उपयोग करते हैं।
बिजली संयंत्र जिनमें वाष्प संचालित टरबाइन होते हैं, सामान्यतः पानी को उबाल कर वाष्प में परिवर्तित करने के लिए ताप विनिमायकों का उपयोग करते हैं। पानी से भाप बनाने के लिए ताप विनिमायक या उसके समान इकाइयों को अक्सर बॉयलर या वाष्पित्र कहा जाता है।
रासायनिक और अन्य संयंत्रों में ऊर्जा और शीतलन क्षमता के संरक्षण के लिए, ठंडा करने की ज़रूरत वाली धारा से गरम करने की आवश्यकता वाली अन्य धारा में ताप को अंतरित करने के लिए पुनर्योजी ताप विनिमायकों का उपयोग किया जा सकता है, जैसे कि आसुत शीतलन और पुनर्वाष्पित्र पोषक पूर्व-तापन.
इस शब्द का उपयोग ऐसे ताप विनिमायकों के लिए भी किया जा सकता है जो अपनी संरचना के भीतर ऐसी सामग्री रखते हैं जिसकी प्रावस्था में परिवर्तन होता है। यह आम तौर पर ठोस से द्रव प्रावस्था है, जिसका कारण इन दो अवस्थाओं के बीच केवल न्यून मात्रा अंतर है। प्रावस्थाओं का यह परिवर्तन प्रभावी ढंग से एक बफ़र के रूप में कार्य करता है क्योंकि यह एक स्थिर तापमान पर होता है, लेकिन तब भी ताप विनिमायक को अतिरिक्त ताप स्वीकार करने की अनुमति देता है। एक उदाहरण जहां इसकी जांच की गई है, वह है उच्च शक्ति विमान इलेक्ट्रॉनिक्स में उपयोगार्थ.
प्रत्यक्ष संपर्क ताप विनिमायक
प्रत्यक्ष संपर्क ताप विनिमायकों में, एक विभाजित करने वाली दीवार के अभाव में दो प्रावस्थाओं की गर्म और ठंडी धाराओं के बीच अंतरण शामिल है। इस प्रकार इन ताप विनिमायकों को निम्नतः वर्गीकृत किया जा सकता है:
अधिकांश प्रत्यक्ष संपर्क ताप विनिमायक, गैस - द्रव श्रेणी के तहत आते हैं, जहां गैस और द्रव के बीच ताप का अंतरण बूंदें, झिल्ली या फुहारे के रूप में होता है। [2]
इस प्रकार के ताप विनिमायकों का मुख्य रूप से उपयोग एयर कंडीशनिंग, आर्द्रीकरण, जल शीतलन और संघनन संयंत्रों में होता है।
HVAC एयर कॉयल
ताप विनिमायकों के व्यापक उपयोगों में से एक है इमारतों और वाहनों का वातानुकूलन. ताप विनिमायकों के इस वर्ग को आम तौर पर एयर कॉयल या केवल कॉयल कहा जाता है, जो उनके अक्सर-सर्पिल आंतरिक नलिका के कारण है। द्रव से वायु, या वायु से द्रव HVAC कॉयल आम तौर पर संशोधित प्रतिप्रवाह व्यवस्था है। वाहनों में, ताप कॉयलों को अक्सर हीटर कोर कहा जाता है।
इन ताप विनिमायकों के द्रव की ओर, सामान्य तरल पदार्थ हैं, जल, जल-ग्लाइकॉल घोल, वाष्प, या प्रशीतक. तापन कॉयल के लिए, गर्म पानी और भाप सबसे आम हैं और उदाहरणतः इस गर्म द्रव की बॉयलर द्वारा आपूर्ति की जाती है। शीतलन कॉयल के लिए, सबसे आम हैं ठंडा पानी और प्रशीतक. ठंडे पानी की आपूर्ति शीतलक से की जाती है जो संभवतः बहुत दूर स्थित हो, लेकिन प्रशीतक निकटतम संघनक इकाई से आनी चाहिए। जब प्रशीतक का उपयोग किया जाता है, वाष्प-संपीडन प्रशीतन चक्र में शीतलन कॉयल वाष्पक है। HVAC कॉयल जो प्रशीतकों के इस प्रत्यक्ष-विस्तारण का उपयोग करते हैं, उन्हें सामान्यतः DX कॉयल कहा जाता है।
HVAC कॉयलों के वायु की ओर, तापन और प्रशीतन के लिए प्रयुक्त के बीच एक महत्वपूर्ण अंतर मौजूद रहता है। मनोमिति की वजह से, वायु जिसे ठंडा किया जाता है उससे नमी बाहर संघनित होती है, सिवाय अत्यधिक शुष्क वायु प्रवाह के. कुछ हवा के तापन से उस वायु प्रवाह द्वारा जल धारण करने की क्षमता बढ़ जाती है। अतः हीटिंग कॉयल को अपनी वायु की दिशा में नमी संघनन पर ध्यान देने की ज़रूरत नहीं है, लेकिन कूलिंग कॉयल को अपने विशिष्ट अंतर्निहित (नमी) और साथ ही पर्याप्त (शीतलन) भार धारित करने के लिए समुचित रूप से डिज़ाइन और चयन किया जाना चाहिए। पानी जिसे निकाल दिया जाता है संघनक कहलाता है।
कई जलवायु के लिए, जल या वाष्प HVAC कॉयलों को हिमीकरण दशाओं में खुला छोड़ा जा सकता है। क्योंकि पानी जमने पर फैलता है, केवल एक प्रशीतन से ही, ये कुछ महंगे और प्रतिस्थापित करने में मुश्किल, पतली-दीवार वाले ताप विनिमायक आसानी से क्षतिग्रस्त या नष्ट हो सकते हैं। अतः HVAC डिज़ाइनर, संस्थापक और प्रचालकों की प्रमुख चिंता का विषय है, कॉयलों की प्रशीतन से सुरक्षा.
ताप विनिमायकों के पंखों में दंतुरण की स्थापना से संघनन को नियंत्रित किया जा सका, जो ठंडी हवा में जल के अणुओं को रहने देते हैं। इस आविष्कार ने शीतलन प्रक्रिया के पाग के बिना प्रशीतन को अनुमत किया।
कई घरों में विशिष्टतः मौजूद प्रत्यक्ष-दहन भट्टियों में ताप विनिमायक, 'कॉयल' नहीं हैं। बजाय इसके वे गैस से हवा ताप विनिमायक हैं, जो आम तौर पर कटे स्टील शीट धातु के बने होते हैं। दहन उत्पाद इन ताप विनिमायकों के एक ओर से गुज़रते हैं और वातानुकूलित की जाने वाली हवा दूसरी ओर से. इसलिए दरारयुक्त ताप विनिमायक ख़तरनाक स्थिति है, जिस पर तत्काल ध्यान देने की आवश्यकता है, क्योंकि इससे दहन उत्पादों के भवन में प्रवेश की संभावना रहती है।
सर्पिल ताप विनिमायक
एक सर्पिल ताप विनिमायक (SHE) से तात्पर्य एक चक्करदार (कुंडलाकार) नलिका विन्यास से है, अधिकतर यह शब्द सपाट सतहों की जोड़ी को सन्दर्भित करता है जिन्हें एक प्रति-प्रवाह व्यवस्था में दो नालियां बनाने के लिए कुंडलाकार लपेटा जाता है। दो नालियों में से प्रत्येक में एक लंबां घुमावदार मार्ग होता है। तरल प्रवेशद्वारों की जोड़ी स्पर्शरेखीय तौर पर सर्पिल बाहरी भुजाओं से जुड़ी रहती हैं और अक्षीय द्वार आम हैं, पर वैकल्पिक.
SHE का मुख्य लाभ उसके स्थान का अत्यधिक कुशल उपयोग है। इस विशेषता को अक्सर उभारा जाता है और आंशिक रूप से पुनःनिर्धारित किया जाता है ताकि ताप विनिमायक डिज़ाइन में विख्यात तालमेल के अनुसार निष्पादन में अन्य सुधार लाने के अन्य लाभ उठा सकें. (एक उल्लेखनीय तालमेल पूंजी लागत बनाम प्रचालन लागत है।) एक छोटे पदचिह्न को पाने के लिए सुसंबद्ध SHE का इस्तेमाल किया जा सकता है और इस प्रकार कम दाब गिरावट, कम पंपिंग ऊर्जा, उच्च तापीय क्षमता और कम ऊर्जा लागत पाने के लिए, समग्रतः कम पूंजी लागत, या अधिक बड़े SHE का इस्तेमाल किया जा सकता है।
निर्माण
रोलिंग से पहले झलाई किए गए अंतर-मेखों का उपयोग करते हुए, सर्पिल नालियों में पत्रकों के बीच दूरी बनाए रखी जाती है। जब मुख्य सर्पिल पैक रोल किया जाता है, तो वैकल्पिक ऊपर और नीचे के किनारों की झलाई की जाती है और प्रत्येक सिरे को मुख्य ढांचे के गैसकिट लगे चपटे या शंक्वाकार आवरण से बंद किया जाता है। यह सुनिश्चित करता है कि दोनों द्रवों में कोई मिश्रण नहीं होगा। यदि रिसाव होता है, वह परिधि से वातावरण में या उसी तरल पदार्थ युक्त किसी मार्ग में होगा।
स्वतः सफाई
SHE का उपयोग अक्सर तरल पदार्थ के तापन में होता है जिसमें ठोस पदार्थ शामिल होते हैं और इस प्रकार ताप विनिमायक के अंदरूनी भाग को अवरुद्ध करने की उनमें प्रवृत्ति होती है। न्यून दाब गिरावट SHE को आसानी से अवरुद्धता को संभालने की क्षमता देती है। SHE एक "स्वतः सफाई" व्यवस्था का उपयोग करती है, जिसके तहत अवरुद्ध सतह स्थानीय तौर पर द्रव वेग बढ़ाते हैं, जिससे अवरुद्ध सतह पर तलकर्षण (या द्रव घर्षण) बढ़ जाता है, इस प्रकार अवरोधक को हटाने में मदद मिलती है और ताप विनिमायक साफ़ रखा जा सकता है। "ताप अंतरण की सतह बनाने वाली आंतरिक दीवार अक्सर मोटी होती है, जो SHE को काफ़ी मज़बूत बनाती है और प्रतिकूल परिवेशों में लंबे समय तक टिकी रहती हैं।" इन्हें भट्टी की भांति खोल कर, आसानी से साफ किया जा सकता है, जहां जमा किसी अवरोधक को दाब धुलाई से हटाया जा सकता है।
अनुप्रयोग
SHE पास्तुरीकरण, पाचक तापन, ताप पुनःप्राप्ति, पूर्व-तापन (देखें: प्रतिप्रापक) और बहिःप्रवाही शीतलन जैसे अनुप्रयोगों के लिए उत्तम है। अवमल के उपचार के लिए, आम तौर पर SHE ताप विनिमायकों के अन्य प्रकारों से छोटे हैं।
चयन
आवेष्टित अनेक विसंगतियों के कारण, इष्टतम ताप विनिमायकों का चयन चुनौतीपूर्ण है। हस्त गणना संभव है, लेकिन कई पुनरावृत्तियों की विशिष्ट ज़रूरत है। इसलिए, ताप विनिमायकों का चुनाव, सिस्टम डिज़ाइनरों द्वारा, जो आम तौर पर इंजीनियर होते हैं, या उपकरण विक्रेताओं द्वारा अक्सर कंप्यूटर प्रोग्रामों के माध्यम से किया जाता है।
एक उपयुक्त ताप विनिमायक के चयन के लिए, सिस्टम डिज़ाइनर (या उपकरण विक्रेता) सबसे पहले प्रत्येक ताप विनिमायक के प्रकार के लिए डिज़ाइन की सीमाओं पर विचार करेंगे। हालांकि अक्सर लागत पहली मूल्यांकन कसौटी है, तथापि कई अन्य महत्वपूर्ण चयन मानदंड मौजूद हैं, जिनमें शामिल हैं: सही ताप विनिमायक (HX) के चयन के लिए, ताप विनिमायकों के विभिन्न प्रकार और जिस परिवेश में इकाई के परिचालन की अपेक्षा है, उसके बारे में कुछ जानकारी आवश्यक है। आम तौर पर विनिर्माण उद्योग में, अंतिम उत्पाद हासिल करने के लिए केवल एक प्रक्रिया या प्रणाली के लिए कई अलग ताप विनिमायकों का इस्तेमाल किया जाता है। उदाहरण के लिए, पूर्व-तापन के लिए, एक केतली HX, 'संवाहक' तरल पदार्थ के लिए दोहरी नली वाला HX और अंतिम शीतलन के लिए प्लेट और फ़्रेम HX. ताप विनिमायकों के प्रकार और परिचालन अपेक्षाओं के बारे में समुचित जानकारी के साथ, प्रक्रिया को इष्टतम करने के लिए उचित चयन किया जा सकता है।
निगरानी और रख-रखाव
प्लेट और नलिकाकार ताप विनिमायक की सुस्वस्थता निरीक्षण का स्वस्थानी परीक्षण चालकता या हीलियम गैस तरीके से कर सकते हैं। ये तरीक़े प्रति संक्रमण को रोकने के लिए प्लेटों या ट्यूबों की अखंडता और गैस्केटों की दशा की पुष्टि करते हैं।
ताप विनिमायक नलियों की दशा की निगरानी एडी धारा परीक्षण जैसे अविध्वंसक तरीक़ों के माध्यम से आयोजित की जा सकती है।
अवरोधन
अवरोधन तब होता है जब तरल पदार्थ ताप विनिमायक के माध्यम से गुज़रता है और तरल पदार्थ से मैल नलियों की सतह पर अवक्षिप्त होती हैं। इन अशुद्धियों का अवक्षेपण निम्न द्वारा संभव है:
अवरोधन का प्रभाव गरम नलियों की अपेक्षा ताप विनिमायक की ठंडी नलियों में प्रचुर मात्रा में होता है। इसका कारण है अशुद्धि के ठंडे तरल पदार्थ में घुलने की कम संभावना. यह इस वजह से है कि अधिकांश पदार्थों में तापमान वृद्धि के साथ-साथ विलेयता में वृद्धि होती है। एक उल्लेखनीय अपवाद है खारा जल, जहां इसकी ठीक विपरीत स्थिति है।
अनुरक्षण
प्लेट ताप विनिमायकों को आवधिक तौर पर खोल कर साफ़ करना चाहिए। नलिकाकार ताप विनिमायकों की एसिड से सफ़ाई, बालू-क्षेपण, उच्च-दाब युक्त जल फ़व्वारा, बुलेट सफ़ाई या ड्रिल छड़ों जैसी पद्धतियों से साफ़ किया जा सकता है।
बड़े पैमाने पर प्रशीतन जल प्रणालियों के लिए ताप विनिमायकों में, शुद्धिकरण, रसायन का संयोजन और परीक्षण जैसे जल उपचार का उपयोग, ताप विनिमय उपकरण को बाधित होने से रोकने के लिए किया जाता है। विद्युत संयंत्र आदि के लिए वाष्प प्रणालियों में अन्य जल उपचार का भी इस्तेमाल किया जाता है, ताकि ताप विनिमायक व अन्य उपकरणों में अवरुद्धता और ज़ंग लगने को कम किया जा सके।
कई क़िस्म की कंपनियों ने जैव-अवरुद्धता को रोकने के लिए जलवाहित दोलन प्रौद्योगिकी का इस्तेमाल शुरू कर दिया है। रसायनों के उपयोग के बिना, इस प्रकार की प्रौद्योगिकी ने ताप विनिमायकों में न्यून-दाब ह्रास उपलब्ध कराने में मदद की है।
मानव
मानव के फेफड़े भी अपने अधिक क्षेत्रफल व मात्रा के अनुपात के कारण अत्यंत कुशल ताप विनिमायक के रूप में सेवा देते हैं।
बाह्य वृषण वाली प्रजातियों में (जैसे कि मनुष्य), वृषण प्रतानाकार स्नायुजाल कहलाने वाले नसों के जाल से घिरा होता है। यह वृषण तक पहुंचने वाले रक्त को ठंडा करता है, जबकि वापस लौटने वाले रक्त का पुनर्तापन करता है।
पक्षी, मछली, व्हेल
मछली और व्हेल के परिसंचरण तंत्र में स्वाभाविक रूप से "प्रतिधारा" ताप विनिमायकों की मौजूदगी होती है। त्वचा तक गर्म खून ले जाने वाली धमनियां, त्वचा से ठंडा खून ले जाने वाली नसों के साथ गुंथी होती हैं, जिससे गर्म रक्त धमनियां, ठंडे शिरापरक खून के साथ गर्मी का आदान-प्रदान कर सके। यह ठंडे जल में समग्र ऊष्मा के नुकसान को कम कर देता है। ताप विनिमायक बलीन व्हेल की जिह्वा में भी मौजूद हैं, जहां बड़ी मात्रा में उनके मुंह के माध्यम से पानी प्रवहित होती रहती है। जलग पक्षी, जल में अपने पैरों के माध्यम से, शरीर से होने वाले ऊष्मा के ह्रास को सीमित करने के लिए, ऐसी ही प्रणाली का उपयोग करते हैं।
उद्योग में
बड़े पैमाने पर औद्योगिक प्रक्रियाओं के शीतलन या तापन के लिए उद्योग में ताप विनिमायकों का व्यापक रूप से उपयोग किया जाता है। प्रयुक्त ताप विनिमायकों के प्रकार और आकार, तरल पदार्थ के प्रकार, उसकी प्रावस्था, तापमान, घनत्व, श्यानता, दबाव, रासायनिक संरचना और विभिन्न अन्य ऊष्मा-गतिकी गुणधर्मों के आधार पर प्रक्रिया के अनुरूप बनाया जा सकता है।
कई उद्योगों में ताप विनिमायकों का उपयोग होता है, जिनमें शामिल कुछ हैं:
अपशिष्ट जल उपचार उद्योग में वातनिरपेक्ष पाचित्र के भीतर अधिकतम तापमान बनाए रखने में ताप विनिमायक महत्वपूर्ण भूमिका निभाते हैं, ताकि जीवाणुओं के विकास को बढ़ावा दे सकें जो बेकार पानी से प्रदूषकों को हटाते हैं। इस अनुप्रयोग में प्रयुक्त सामान्य प्रकार के ताप विनिमायक हैं दोहरी नली वाले ताप विनिमायक और साथ ही प्लेट और फ़्रेम के ताप विनिमायक.
विमान में
2008 की शुरूआत में, ब्रिटिश एयरवेज की उड़ान 38 के रूप में एक बोइंग 777 हवाई पट्टी के नज़दीक दुर्घटनाग्रस्त हो गया। 2009 के आरंभ में विमान ऑपरेटरों को भेजे गए बोइंग-अपडेट में समस्या को रोल्स-रॉयस इंजन के तेल-ईंधन प्रवाह ताप विनिमायकों से विशिष्ट रूप से जुड़ा पाया गया। अन्य ताप विनिमायक, या बोइंग 777, जो GE या Pratt और Whitney इंजन द्वारा संचालित हैं, इस समस्या से प्रभावित नहीं हैं।
एक साधारण ताप विनिमायक का मॉडल
एक साधारण ताप विनिमायक की कल्पना द्रव प्रवाह के साथ दो सीधी नलियों के रूप में की जा सकती है, जो ऊष्मीय तौर पर जुड़ी हैं। नलियां समान लंबाई L की हों, जो ताप क्षमता C_i (ऊर्जा प्रति इकाई द्रव्यमान प्रति इकाई ताप परिवर्तन) सहित हों और नलियों के माध्यम से तरल पदार्थ का द्रव्यमान प्रवाह दर j_i (द्रव्यमान प्रति इकाई समय) हो, जहां अधोलिखित i नली 1 या नली 2 पर लागू होता है।
नलियों के लिए तापमान रूपरेखा T_1(x) और T_2(x) है, जहां x नलियों की समानांतर दूरी है। एक स्थिर स्थिति की कल्पना करें, ताकि तापमान रूपरेखा, समय के प्रकार्य ना हों. यह भी मान लें कि केवल एक नली से तरल पदार्थ की छोटी मात्रा से ताप का अंतरण, उसी स्थिति में दूसरी नली के तरल पदार्थ तत्व में हो रहा है। उस नली में तापमान के अंतर के कारण नली से ताप का अंतरण नहीं होगा। न्यूटन के शीतलन सिद्धांत के अनुसार छोटी मात्रा में तरल पदार्थ की ऊर्जा में परिवर्तन दर, उनके तथा दूसरी नली के समनुरूप तत्व के बीच तापमान के अंतर के समानुपाती होता है:
जहां u_i(x) तापीय ऊर्जा की प्रति इकाई लंबाई और γ दो नलियों के बीच तापीय संयोजन स्थिरांक प्रति लंबाई है। आंतरिक ऊर्जा में इस परिवर्तन से तरल पदार्थ तत्व के तापमान में परिवर्तन होता है। प्रवाह द्वारा साथ लिए जा रहे तरल पदार्थ तत्व प्रवाह के लिए परिवर्तन की समय दर है:
ध्यान दें कि प्रणाली स्थिर अवस्था में रहने के कारण, समय के संबंध में तापमान के कोई आंशिक अवकलज नहीं हैं और चूंकि नली में कोई ताप अंतरण नहीं है, x में कोई द्वितीय अवकलज नहीं हैं, जैसा कि ताप समीकरण में पाया जाता है। ये दो संयोजित प्रथम दर्जे के विभेदक समीकरण के हल से यह फल प्राप्त हो सकता है:
जहां, , k=k_1+k_2 और A तथा B दो समाकलन के अभी तक अनिर्धारित स्थिरांक हैं। मान लें x=0 पर T_{10} और T_{20} तापमान हैं और नली के छोर पर x=L पर T_{1L} और T_{2L} तापमान हैं। प्रत्येक नली में निम्नतः औसत तापमान परिभाषित करें:
उपर्युक्त समाधान का उपयोग करते हुए ये तापमान हैं:
उपर्युक्त किन्हीं दो तापमान के चयन से समाकलन के स्थिरांकों का परिहार हो सकता है और इससे अन्य चार तापमानों को पाया जा सकता है। कुल अंतरित ऊर्जा को प्रति इकाई लंबाई आंतरिक ऊर्जा के परिवर्तन के समय दर के व्यंजकों से पाया जा सकता है:
ऊर्जा के संरक्षण द्वारा, दो ऊर्जाओं का योग शून्य है। मात्रा लॉग औसत तापमान अंतर के रूप में जाना जाता है और ताप ऊर्जा के अंतरण में ताप विनिमायक की प्रभावशीलता का मापदंड है।
लॉर्ड इर्विन
लॉर्ड इर्विन (16 अप्रैल, 1881 - 23 दिसम्बर 1959 ) भारत में १९२६-१९३१ ई. तक गवर्नर जनरल तथा सम्राट् के प्रतिनिधि के रूप में वायसराय थे।
भारत में बढ़ रही स्वराज्य तथा संवैधानिक सुधारों की माँग के संबंध में इनकी संस्तुति से १९२७ ई. में लार्ड साइमन की अध्यक्षता में ब्रिटिश सरकार ने साइमन कमीशन की नियुक्ति की, जिसमें सभी सदस्य अंग्रेज थे। फलस्वरूप सारे देश में कमीशन का बाहिष्कार हुआ, 'साइमन, वापस जाओ' के नारे लगाए गए, ओर काले झंडों के प्रदर्शन के साथ आंदोलन हुआ। सांडर्स के नेतृत्व में पुलिस की लाठियों की चोट से लाला लाजपतराय की मृत्यु हो गई। भगत सिंह के दल ने एक वर्ष के भीतर ही बदले के लिए सांडर्स की भी हत्या कर दी।
प्रारंभ में भारत औपानिवेशिक स्वराज्य की ही माँग करता रहा, किंतु २६ जनवरी, १९२९ को अखिल भारतीय राष्ट्रीय कांग्रेस के लाहौर अधिवेशन में जवाहरलाल नेहरू के नेतृत्व में 'पूर्ण स्वराज्य' की घोषणा की गई तथा शपथ ली गई कि प्रत्येक वर्ष २६ जनवरी गणतंत्र के रूप में मनाई जाएगी।
साइमन कमीशन की रिपोर्ट के अनुसार १९३० ई. में लार्ड इरविन की संस्तुति से संवैधानिक सुधारों की समस्या के समाधान के लिए लंदन में एक गोलमेज सम्मेलन का आयोजन किया गया, जिसका गांधी जी ने विरोध किया। साथ ही गांधी जी ने सरकार पर दबाव डालने के लिए ६ अप्रैल, १९३० से नमक सत्याग्रह छेड़ दिया। सारे देश में नमक कानून तोड़ा गया। गांधी जी के साथ हजारों व्यक्ति गिरफ्तार हुए। सर तेजबहादुर सप्रु की मध्यस्थता से गांधी-इरविन-समझौता हुआ। यह समझौता भारतीय इतिहास का एक प्रमुख मोड़ है। इसमें २१ धाराएँ थीं जिनके अनुसार गोलमेज कानफ्ररेंस में भाग लेने के लिए गांधी जी तैयार हुए तथा यह तय हुआ कि कानून तोड़ने की कार्रवाई बंद होगी, ब्रिटिश सामानों का बहिष्कार बंद होगा, पुलिस के कारनामों की जाँच नहीं होगी, आंदोलन के समय बने अध्यादेश वापस होंगे, सभी राजनीतिक कैदी छोड़ दिए जाएँगे, जुर्माने वसूल नहीं होंगे, जब्त अचल संपत्ति वापस हो जाएगी, अन्यायपूर्ण वसूली की क्षतिपूर्ति होगी, असहयोग करनेवाले सरकारी कर्मचारियों के साथ उदारता बरती जाएगी, नमक कानून में ढील दी जाएगी, इत्यादि। इस समझौते के फलस्वरूप १९३१ ई. की द्वितीय गोलमेज सम्मेलन में गांधी जी ने मदनमोहन मालवीय एवं श्रीमती सरोजनी नायडू के साथ भाग लिया।
यद्यपि लार्ड इरविन ने एक साम्राज्यवादी शासक के रूप में स्वदेशी आंदोलन का पूरा दमन किया, तथापि वैयक्तिक मनुष्य के रूप में वे उदार विचारों के थे। यही कारण है कि राष्ट्रवादी नेताओं को इन्होंने काफी महत्व प्रदान किया। इनके जीवित स्मारक के रूप में नई दिल्ली में विशाल 'इरविन अस्पताल' का निर्माण कराया गया।
चिलमकूरु (कडप)
चिलमाकुर भारतीय आंध्र प्रदेश के कडप जिले का एक गांव है, यह कडप राजस्व प्रभाग के येर्रागुंटला मंडल में स्थित है। चिलमाकुर कडापा जिले के औद्योगिक क्षेत्र में से एक है। श्री अगास्थेश्वर स्वामी मंदिर चिलमाकुर में सबसे पुराना मंदिर है जो भारतीय पुरातत्व सर्वेक्षण (एएसआई) द्वारा उल्लेख किया जाता है।
जनसंख्या (2011) - कुल 11,239 - पुरुषों की संख्या 5,601 - महिलाओं की संख्या 5,638 - घरों की संख्या 2,743
शिक्षा
राज्य के स्कूल शिक्षा विभाग के तहत आंध्र प्रदेश सरकार, सहायता प्राप्त और निजी स्कूलों द्वारा प्राथमिक और माध्यमिक विद्यालय शिक्षा प्रदान की जाती है। विभिन्न विद्यालयों के बाद निर्देश का माध्यम अंग्रेजी, तेलुगू है।